"ஆங்கில மொழியின் நான்கு எழுத்துச் சொற்களைத் தாராளமாக உபயோகிப்பார்கள். அதற்கு ஒரு பொருத்தமே இருக்காது. கல் தடுக்கினால் நான்கெழுத்து, புல் தடுக்கினால் நான்கெழுத்து. கில்லிதாண்டுலில் தவறினால் நான்கெழுத்து, பம்பர ஆட்டத்தில் தவறினால் நான்கெழுத்து, மரமேறினால் நான்கெழுத்து. மாடு போனால் நான்கெழுத்து, பிளாசா கொட்டகைக்குப் போய் இரண்டு மணிநேரம் கியூவில் நின்று ஜான் ஹால்-மரியா மாண்டஜ் சினிமாவுக்கு டிக்கெட் கிடைக்காவிட்டால் நான்கெழுத்து.